stanford-oval/wikipedia huggingface dataset:
Beaux-arts

Beaux-arts (myös muodoissa Beaux Arts, Beaux arts tai Beaux-Arts) voi tarkoittaa seuraavia asioita:
Beaux-Arts, arkkitehtuurin tyylisuunta. Katso myös uusbarokki.
Taidemaalauksen tyylisuunta
Kuvataiteet
École des Beaux-Arts, usean ranskalaisen taidekoulun nimi
Académie des beaux-arts, ranskalainen akateeminen seura
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Beaux-arts”, voi hakea sivunnimihaulla, laajalla sivunnimihaulla tai tekstihaulla.
Belvedere Langhe

| Belvedere Langhe |
| --- | --- |

 vaakuna
Valtio:   Italia
Alue:  Piemonte
Maakunta:  Cuneo
Pinta-ala:  
 – Kokonaispinta-ala:  4,96 km²
Väkiluku:  372
Postinumero:  12060
Infobox OKVirheellinen NIMI-arvo: 
Belvedere Langhe on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku oli 372 vuonna 2017.
Azazel

Azazel voi tarkoittaa ainakin seuraavia:
Azazel, muinaisissa juutalaisissa kirjoituksissa mainittu demoni tai langennut enkeli
Azazel, suomalainen black metal -yhtye
Azazel, kuvitteellinen superroisto Marvel Comicsin sarjakuvissa
Azazel, demonihahmo eräissä Isaac Asimovin novelleissa
Asaselin salaliitto (ven. Azazel), Boris Akuninin rikosromaani vuodelta 1998
Muita

Azazelin Tähti, suomalainen okkultistinen seura
Azazello, demonihahmo Mihail Bulgakovin romaanissa Saatana saapuu Moskovaan.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Azazel”, voi hakea sivunnimihaulla, laajalla sivunnimihaulla tai tekstihaulla.
Bailey Wright

Bailey Wright Preston North Endin pelipaidassa heinäkuussa 2016.
Bailey Wright (s. 28. heinäkuuta 1992 Melbourne) on australialainen jalkapalloilija, pelipaikaltaan keskuspuolustaja. Hän on pituudeltaan 184-senttimetrinen. Hän edustaa singaporelaista Lion City Sailorsia.
Wright siirtyi kotimaastaan Englantiin Preston North Endin junioreihin vuonna 2009. Edustusjoukkueessa hän pelasi ensimmäisen kerran kaudella 2010–2011. Hän pelasi Prestonissa ykkösliigaa ja mestaruussarjaa tammikuuhun 2017 saakka, kunnes hän siirtyi Bristol Cityyn. Siellä hän pelasi kolme vuotta mestaruussarjaa. Tammikuussa 2020 hän siirtyi lainalle ykkösliigan Sunderlandiin, joka sai hänet vapaalla siirrolla omaksi pelaajakseen elokuussa 2020. Sunderland nousi keväällä 2022 mestaruussarjaan. Wright pelasi helmi-toukokuussa 2023 lainalla mestaruussarjajoukkue Rotherham Unitedissa. Hän on kauden 2022–2023 loppuun mennessä pelannut mestaruussarjassa 151 ottelua, joissa hän on tehnyt yhden maalin maaliskuussa 2017 Bristol Cityn kotiottelussa Norwich Cityä vastaan, ja ykkösliigassa 196 ottelua, joissa hän on tehnyt 12 maalia. Hän siirtyi kesällä 2023 singaporelaisseura Lion City Sailorsiin.
Wright pelasi kolme ottelua Australian alle 17-vuotiaiden maajoukkueessa. Hän pelasi Australian A-maajoukkueessa ensimmäisen kerran syyskuussa 2014 ystävyysottelussa Saudi-Arabiaa vastaan ja teki ottelun voittomaalin. Toisen maaottelumaalinsa hän teki kesäkuussa 2022 ystävyysottelussa Jordaniaa vastaan. Hän on pelannut lokakuun 2023 loppuun mennessä 29 A-maaottelua, joista 25 ottelua avauskokoonpanossa. Hän kuului Australian joukkueeseen MM-kilpailuissa 2014 mutta ei päässyt lopputurnauksessa pelaamaan. MM-kilpailuissa 2022 hän pääsi vaihdosta kentälle viimeisessä alkulohko-ottelussa Tanskaa vastaan.
Azaz

| Azaz (أعزاز, Aʿzāz) |
| --- | --- |
 Moskeija Azazissa.
 Azaz
 Koordinaatit: 36.587°N, 37.046°E 
Valtio:  Syyria
Maakunta:  Aleppon maakunta
Piirikunta:  Azazin piirikunta
Väkiluku (2004)  ():  31 623
Infobox OKVirheellinen NIMI-arvo: 
Azaz (arab. أعزاز‎,  Aʿzāz, kurdiksi Ezaz‎) on kaupunki Syyrian pohjoisrajan tuntumassa Aleppon maakunnassa. Kaupunki on Azazin piirikunnan keskus. Vuoden 2004 väestönlaskennassa kaupunkiin kirjattiin 31 623 ja koko piirikuntaan 251 769 asukasta.
Syyrian pääkaupunki Damaskos sijaitsee linnuntietä noin 350 kilometriä ja maakuntakeskus Aleppo noin 45 kilometriä etelään. Turkin raja on vain kahdeksan kilometrin päässä pohjoisessa. Turkin puolella Azizin piirikunnan rajanaapuri on Kilisin maakunta.
Kaksi vuoden 2012 Azizin taisteluissa tuhoutunutta Syyrian armeijan panssarivaunua osin romuttuneen moskeijan ja ympäröivien rakennusten raunioissa.
Syyrian sisällissodan aikana suuri osa seudun asukkaista pakeni turvaan esimerkiksi Turkkiin, jonne perustettiin pakolaisleirejä. Keväällä ja kesällä 2012 Vapaan Syyrian armeijan (FSA) ja Turkin hallituksen joukkojen välillä käytiin raskaita taisteluja kaupungissa. Heinäkuussa FSA onnistui saamaan kaupungin haltuunsa. Syyrian armeijan vuoden 2012 taistelujen aikana ja seuraavana talvena tekemissä jatkopommituksissa ja ilmaiskuissa menehtyi runsaasti siviilejä. Alkukesällä 2015 Isis keskitti joukkojaan kaupungin läheisyyteen ja pyrki saamaan strategisesti tärkeää, Turkkiin johtavaa maantieyhteyttä haltuunsa. Elokuussa 2015 raportoitiin Turkissa koulutettujen turkmeenitaistelijoiden saapumisesta seudulle.
Aiheesta muualla

Kuvia tai muita tiedostoja aiheesta Azaz Wikimedia Commonsissa
Aymenn Jawad Al-Tamimi: Special Report: Northern Storm and the Situation in Azaz (Syria) (7.1.2015) (englanniksi) (aymennjawad.org)
Paul Wood: Isis seizure of Syria's Azaz exposes rebel rifts (19.9.2013) (englanniksi) (bbc.com)
BQ

| BQ |
| --- | --- |

Yritysmuoto:  yksityinen yritys
Perustettu:  2009
Perustaja:  Alberto Méndez Rodrigo del Prado David Béjar Ravín Dhalani Adán Muñoz Iván Sánchez Antonio Quirós
Kotipaikka:   Madrid, Espanja
Toimiala:  elektroniikka
Henkilöstö:  1 078 (2014)
Kotisivu:  www.bq.com/en/
Infobox OKVirheellinen NIMI-arvo: 
BQ on espanjalainen elektroniikkayhtiö. Se valmistaa älypuhelimia, tablettitietokoneita ja niiden lisävarusteita. Lisäksi yritys tekee robotiikkaan ja 3D-tulostukseen liittyviä tuotteita. BQ on valmistanut Android-puhelinten lisäksi Ubuntu Touchilla varustettuja puhelimia ja tabletteja.
Aiheesta muualla

Kuvia tai muita tiedostoja aiheesta BQ Wikimedia Commonsissa
Verkkosivut (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: es:BQ (empresa)
Käännös suomeksi
Anwar Shaikh

Anwar Shaikh vuonna 2016.
Anwar Shaikh (s. 1945, Karachi, Pakistan) on yhdysvaltalainen taloustieteilijä. Hän toimii professorina New School yliopistossa New Yorkissa. Hän tutkii kapitalistista taloutta klassisesta, erityisesti marxilaisesta näkökulmasta.
Shaikhin pääteos on Capitalism: Competition, Conflict, Crisis (Oxford University Press, 2016).
Aiheesta muualla

Anwar Shaikh Economist – Home (Arkistoitu – Internet Archive)
BRDM-1

| BRDM-1 |
| --- | --- |
 BRDM-1 Varsovan sotamuseossa.
Valmistushistoria
Valmistusmaa:   Neuvostoliitto
Tekniset tiedot
Tyyppi:  tiedustelupanssariajoneuvo
Pituus:  
– pelkkä runko:  5,7 m
Leveys:  2,25 m
Korkeus:  2,9 m
Taistelupaino:  5,36 t
Akselisto:  4x4
Maksiminopeus:  
– tiellä:  90 km/h
Pääase:  tuotantomallista riippuen 7,62 mm SGMB-, 12,7 mm DŠK 1938/46- tai 14,5 mm KPV-konekivääri
Panssarointi:  teräs, maksimissaan 10 mm
Moottori:  6-sylinterinen bensiinikäyttöinen GAZ-40PB-rivimoottori
– hevosvoimat:  90 hv
– kilowattia:  70 kW
Miehistö:  3-4
BRDM-1 (ven. бронированная разведывательно-дозорная машина, bronirovannaja razvedyvatelno-dozornaja mašina, "panssaroitu tiedustelu-/vartioauto") on neuvostovalmisteinen tiedustelupanssariajoneuvo. Se otettiin neuvostoarmeijan palveluskäyttöön vuonna 1957 korvaajaksi BTR-40-autolle. Ajoneuvo säilyi tuotannossa aina vuoteen 1966 asti, jolloin esiteltiin sen seuraaja BRDM-2. Ajoneuvoa käytettiin myös varhaisten 3M6 Šmel-, 3M11 Falanga- ja 9M14 Maljutka -panssarintorjuntaohjusten alustana.
‎Aiheesta muualla

Wikimedia Commonsissa on kuvia tai muita tiedostoja aiheesta .
Benny Kohlberg

Benny Kohlberg (s 17. huhtikuuta 1954) on ruotsalainen entinen maastohiihtäjä. Hänen paras arvokisasaavutuksensa on kultamitali Ruotsin viestijoukkueessa 1984 Sarajevon olympialaisissa. Samoissa kisoissa hän oli 15 kilometrin kilpailussa 19:s, mikä on hänen paras henkilökohtainen arvokisasijoituksensa. Maailmancupissa Kohlberg pääsi kerran palkintokorokkeelle sijoituttuaan kolmanneksi kaudella 1981–1982 Sveitsin La Brassus'ssa käydyssä 15 kilometrin kilpailussa.
Banjul (alue)

| Banjul |
| --- | --- |
 Sijainti
Valtio:   Gambia
Hallinto:  
 – hallinnollinen keskus:  Banjul
Pinta-ala:  88 km²
Väkiluku (2013):  408 188
Banjul on yksi Gambian kuudesta alueesta. Se käsittää maan pääkaupungin Banjulin sekä sen länsipuolella olevaa asutusaluetta eli osan Serekundasta. Banjulin alueen pinta-ala on noin 90 km² eli vajaat 1% koko Gambian maapinta-alasta.
Banjulin alueen väkiluku oli vuonna 2003 noin 350 000 ja vuonna 2013 reilut 400000. Valtaosa Banjulin alueen väestöstä asuu varsinaisen Banjulin kaupungin ulkopuolella ja ympäristön väkiluku on kasvanut Gambian itsenäistymisen jälkeen roimasti. Vuonna 1963 Banjulin ympäristön väkiluku oli alle 12 000, mutta vuonna 2003 jo reilut 320 000.
Anton Balasingham

| Anton Balasingham> Henkilötiedot |
| --- | --- |
Syntynyt: 4. maaliskuuta 1938 Jaffna
Kuollut: 14. joulukuuta 2006
Puoliso:  Adele Ann Wilby
Muut tiedot
Järjestö:  Tamilitiikerit
Anton Balasingham Stanislaus (tamiliksi ஆண்டன் பாலசிங்கம் சிடானிசுலாசு, Āṇṭaṉ Pālaciṅkam Ciṭāṉisulās; 4. maaliskuuta 1938 – 14. joulukuuta 2006, lempinimeltään Bala) oli srilankalainen Tamilitiikerien edustaja ja järjestön strategi. Hän tuli etenkin ulkomailla tunnetuksi Tamilitiikerien edustajana Sri Lankan hallituksen kanssa käydyissä neuvotteluissa.
Elämäkerta > Nuoruus

Anton Balasingham syntyi 4. maaliskuuta 1938 Jaffnassa tuolloin brittien hallitsemalla Ceylonilla. Etniseltä taustaltaan hän oli tamili ja hänet tunnettiin usein lempinimellä Bala. Balasingham opiskeli Sacred Heart Collegella ja myöhemmin vasemmistolaisena tunnetulla Nelliady Central Collegella.
Ceylon (vuodesta 1972 Sri Lanka) oli itsenäistynyt vuonna 1948. Balasinghamin ollessa 18-vuotias Ceylonin pääministeriksi oli noussut Solomon Bandaranyke. Bandaranyke tunnettiin singaleesinationalistina. Hän ajoi esimerkiksi sinhalan kielen tekemistä maan ainoaksi viralliseksi kieleksi. Nationalistinen politiikka johti väkivaltaisuuksiin ja Bandaranayke salamurhattiin vuonna 1959. Balasinghamiin Bandaranyken kausi teki kuitenkin vaikutuksen etenkin kansalaisoikeuksien kaventamisen kautta. Hän oli alkanut tutustua hindulaiseen vedanta-filosofiaan ja alkoi pitää maan valtauskonto buddhalaisuutta rasismin värittämänä. Balasingham oli myös Colombossa julkaistun lehti Virakesarin toimittaja. Hän oli alkanut toimia myös tamilien vapautusliikkeessä.
Elämäkerta > Tamilitiikerit

Balasinghamin ensimmäinen vaimo oli tamili, jonka hän oli tavannut työskennellessään kääntäjänä briteille. Vaimonsa sairastumisen takia pari matkusti hoitoja varten Lontooseen. Hoidosta huolimatta ensimmäinen vaimo kuoli kuuden vuoden sairastamisen jälkeen. Balasingham meni uusiin naimisiin Lontoossa vuonna 1978. Hänen toinen vaimonsa oli australialainen Adele Ann Willby. Willbystä tuli myöhemmin miehensä rinnalla merkittävä vaikuttaja tamilien vapautusliikkeessä ja etenkin sen naisjäsenten parissa. Pariskunta muutti Sri Lankaan vuoden 1983 tamilien vastaisten mellakoiden yhteydessä tarkoituksena osallistua aktiivisemmin tamilien vapautusliikkeen toimintaan. Tamilien vapautusliike oli tällä välin jakautunut useisiin ryhmiin, joista johtavaksi oli vuonna 1977 noussut Velupillai Prabhakaranin perustama järjestö Tamilitiikerit. Balasinghamista tuli Tamilitiikerien tärkein strategi ja edustaja julkisuudessa. Tamilitiikerit kävivät puolestaan veristä sisällissotaa maan hallitusta vastaan.
Balasingham sairastui munuaisten vajaatoimintaan, jonka takia hänet salakuljetettiin Sri Lankasta hoitoon ulkomaille vuonna 1999. Hän sai munuaissiirron Norjan Oslossa ja asui myöhemmin vaimonsa kanssa Lontoossa. Balasingham tuli ulkomailla erityisen tunnetuksi Tamilitiikerien ja Sri Lankan hallituksen välisten neuvottelujen yhteydessä. Balasingham edusti Tamilitiikereitä norjalaisten välittäjien aikaansaamissa rauhanneuvotteluissa vuonna 2002, joita varten hän matkusti jälleen takaisin Jaffnaan. Samana vuonna Tamilitiikerit ja Sri Lankan uusi pääministeri Ranil Wickremasinghe saivat viimein aikaan tulitaukosopimuksen keskenään. Tamilitiikerit olivat paljolti Balasinghamin vaikutuksesta siirtyneet kauemmas kokonaan oman valtionsa vaatimisesta. Balasinghamin johdolla he vaativat nyt pikemminkin jonkinlaista sisäistä itsehallintoa tamilien asuttamille alueille (Tamil Eelam). Monien mielestä myös hänen vaikutuksestaan Tamilitiikerit saivat joissakin länsimaalaisissa piireissä mainetta progressiivisena järjestönä.
Balasingham kuoli syöpään 14. joulukuuta 2006.
Bank Hallin rautatieasema

| Bank Hall |
| --- | --- |

Perustiedot
Lyhenne:  BAH
Rataosa:  Northern Line
Sijainti:  53°26′15.4″N, 002°59′15″W
Osoite:  Bank Hall Street, Liverpool, Merseyside, L20 8BX
Paikkakunta:  Kirkdale, Liverpool
Valtio:  Yhdistynyt kuningaskunta
Avattu:  1870
Liikenne
Käyttäjiä (v.):  172 016 (2017–2018)
Liikennöitsijä(t):  Merseyrail
Asemarakennus
Lipunmyynti:  kyllä
Ratapiha
Raiteisto:  2 laituriraidetta
Aiheesta muualla
 Wikimedia Commons 
Bank Hallin rautatieasema on rautatieasema Kirkdalen alueella Liverpoolissa. Se sijaitsee Merseyrailin Northern Linen varrella.
Asema avattiin vuonna 1870. Sitä käytti 172 016 matkustajaa kaudella 2017–2018.
Batman: Tappava pila

Batman: Tappava pila (Batman: The Killing Joke) on Alan Mooren käsikirjoittama ja Brian Bollandin kuvittama Batman-sarjakuva, joka julkaistiin vuonna 1988. Tarina on julkaistu suomeksi ensimmäisen kerran vuonna 1989 ja uudelleen vuonna 2007 kokoelmassa DC-sankarit.
Sarjakuvassa Batmanin vihollinen Jokeri pakenee Arkhamin vankimielisairaalasta ja yrittää sen jälkeen tehdä komissario Gordonista hullun, todistaakseen että kuka tahansa hyvä ihminen voi seota. Tarinassa myös valotetaan Jokerin menneisyyttä.
Tarinaa pidetään yhtenä merkittävimmistä Batman-sarjakuvista. IGN sijoitti sen kolmanneksi listallaan 25 parhaasta Batman-sarjakuvasta.
Belton

| Belton |
| --- | --- |
 Beltonin oikeustalo
 Belton
 Koordinaatit: 31°03′32″N, 97°27′48″W 
Valtio:  Yhdysvallat
Kantoni:  Osavaltio
Piirikunta:  Bell
Pinta-ala:  
 – Kokonaispinta-ala:  34,1 km²
Korkeus:  155 m
Väkiluku (2000):  14 623
 – Väestötiheys:  452,2 as./km²
 
 www.ci.belton.tx.us 
Infobox OKVirheellinen NIMI-arvo: 
Belton on kaupunki Texasissa, Yhdysvalloista. Sen väkiluku vuonna 2000 oli 14 623. Kaupungin pinta-ala on 34,1 neliökilometriä. Suurin osa kaupungin asukkaista on valkoisia, mutta kaupungissa on myös latinoja 12,5 prosenttia.
Aiheesta muualla

Kuvia tai muita tiedostoja aiheesta Belton, Texas Wikimedia Commonsissa
Viralliset kotisivut (Arkistoitu – Internet Archive)
Avril Lavigne (albumi)

| Avril Lavigne Avril Lavigne |
| --- | --- | --- |

Studioalbumin tiedot
 Äänitetty : marraskuu 2011 – heinäkuu 2013
 Julkaistu: 1. marraskuuta 2013
 Tuottaja(t): Avril Lavigne, L.A. Reid
 Tyylilaji: rock, pop
 Kesto: 46.04
 Levy-yhtiö: Epic
Listasijoitukset
  37.
Avril Lavignen muut studioalbumit
| Goodbye Lullaby 2011 | Avril Lavigne 2013 | Head Above Water 2019 |
Singlet albumilta Avril Lavigne
 ”Here’s to Never Growing Up” Julkaistu: 9. huhtikuuta 2013  ”Rock n Roll” Julkaistu: 27. elokuuta 2013  ”Let Me Go” Julkaistu: 15. lokakuuta 2013  ”Hello Kitty” Julkaistu: 23. toukokuuta 2014  ”Give You What You Like” Julkaistu: 30. maaliskuuta 2015
Avril Lavigne on kanadalaisen laulaja-lauluntekijä Avril Lavignen viides studioalbumi, joka julkaistiin Sony Music Entertainmentin kautta 1. marraskuuta 2013. Se debytoi Suomen virallisen listan sijalla 37.
Kappaleet

Rock n Roll – 3.27
Here’s to Never Growing Up – 3.35
17 – 3.24
Bitchin’ Summer – 3.31
Let Me Go – 4.27
Give You What You Like – 3.45
Bad Girl – 2.55
Hello Kitty – 3.16
You Ain’t Seen Nothin’ Yet – 3.14
Sippin’ on Sunshine – 3.29
Hello Heartache – 3.49
Falling Fast – 3.13
Hush Hush – 3.59
Arvostelut

Metacritic: 65/100
Absolute Punk: 6/10
Allmusic:
Billboard: 82/100
Entertainment Weekly: B+
Rumba:
Aiheesta muualla

Avril Lavigne Discogs.comissa (englanniksi)
Avril Lavigne
| --- | --- |
Studioalbumit:   Let Go  Under My Skin  The Best Damn Thing  Goodbye Lullaby  Avril Lavigne  Head Above Water  Love Sux 
EP:t:   Angus Drive  Live Acoustic 
DVD:t:   My World  Live at Budokan  Live in Toronto 
Singlet:   ”Complicated”  ”Sk8er Boi”  ”I'm With You”  ”Losing Grip”  ”Don't Tell Me”  ”My Happy Ending”  ”Nobody's Home”  ”He Wasn't”  ”Girlfriend”  ”When You’re Gone”  ”Hot”  ”The Best Damn Thing”  ”Alice”  ”What the Hell”  ”Smile”  ”Wish You Were Here”  ”How You Remind Me”  ”Here's To Never Growing Up”  ”Rock N Roll”  ”Let Me Go”  ”Hello Kitty”  ”Fly”  ”Head Above Water”  ”Dumb Blonde”
Ari Väisänen

Ari Olavi Väisänen (s. 1971) on suomalainen kemisti ja professori. Hän toimii vuodesta 2019 Jyväskylän yliopistossa analyyttisen kemian ja kiertotalouden professorina. Kyseinen tehtävä on Suomen ensimmäinen kiertotalouden professuuri. Kemistinä Väisänen on erikoistunut epäorgaaniseen kemiaan sekä kemiallisiin tutkimusmenetelmiin keskittyvään analyyttiseen kemiaan (lähinnä epäorgaaninen analytiikka).
Akateeminen ura

Väisänen aloitti akateemisen uransa assistenttina Jyväskylän yliopiston kemian laitoksella vuonna 1996. Hän väitteli vuonna 2002 filosofian tohtoriksi Jyväskylän yliopistossa epäorgaanisen ja analyyttisen kemian aloilta. Väitöskirja (Development of methods for toxic element analysis in samples with environmental concern by ICP-AES and ETAAS) käsitteli uusien menetelmien kehittämistä myrkyllisten alkuaineiden havaitsemiseksi.
Saatuaan jatko-opintonsa valmiiksi Väisänen aloitti varsinaisen uransa tutkijana ja opettajana Jyväskylän yliopiston kemian laitoksella. Hän toimi yliassistenttina ja sittemmin yliopistonlehtorina. Kesäkuussa 2019 Jyväskylän yliopiston rehtori Keijo Hämäläinen nimitti Väisäsen analyyttisen kemian ja kiertotalouden professuuriin kemian laitokselle. Professuurin ala (luonnonvarojen resurssiviisauden kemian tutkimus) liittyy keskeisesti vuonna 2018 toimintansa aloittaneen Jyväskylän yliopiston resurssiviisausyhteisön (engl. School of Resource Wisdom) työhön.
Väisäsen johdolla Jyväskylän yliopistossa on tutkittu, miten metalleja voisi erottaa esimerkiksi jätteistä, elektroniikkaromusta, jätelietteestä tai tuhkasta. Jyväskylän yliopiston kemian laitos nousi 2010-luvulla yhdeksi merkittävimmistä laitoksista Suomessa metallien ja fosforin talteenoton menetelmien kehittämisen alalla. Kemian laitoksella on Väisäsen mukaan ollut pitkään vahvaa analyyttisten tutkimusmenetelmien osaamista epäorgaanisessa ja orgaanisessa kemiassa. Tutkimusperinteen syntymiseen ovat olennaisesti vaikuttaneet laitoksella elämäntyönsä tehneet professorit Jaakko Paasivirta, Jouni Tummavuori, Juha Knuutinen ja Raimo Alén.
Tutkimustyö > Kemiallinen analytiikka

Kemistinä Väisänen on erikoistunut epäorgaaniseen analytiikkaan. Hän on kehittänyt uusia tutkimusmenetelmiä, joiden avulla voidaan tutkia analysoida haitallisia metalleja ympäristöstä 
otetuista näytteistä. Hän suuntautui alalle jo väitöstutkimuksessaan. Väitöstutkimuksen kokeellisessa osassa Väisänen käytti tutkimuslaitteina elektrotermistä atomiabsorptiospektrometriä (ETAAS; engl. Electro thermal atomic absorption spectroscopy) ja induktiivisesti kytkettyä plasma-atomiemissiospektrometriä (ICP-AES; engl. Inductively Coupled Plasma Atomic Emission Spectroscopy). Hän kehitti uusia atomiabsorptio- ja plasmaemissiospektroskopiaan perustuvia analytiikkamenetelmiä.
Plasmaemissiospektrometria (ICP-AES tai ICP-OES, Induktiivisesti kytketty optinen plasmaemissiospektrometria) on eräs tyypillinen menetelmä, jota käytetään epäorgaanisten aineiden koostumuksen analysoimisessa. ICP-AES-menetelmässä plasman avulla yhdisteen atomit ja ionit virittyvät, jolloin ne alkavat emittoida sähkömagneettista säteilyä. Jokaisella alkuaineella on säteilyn spektrissä oma ominaistaajuutensa, josta ne voidaan tunnistaa.
Professorina Väisänen pyrkii uudistamaan analyyttisen kemian tutkimusta ja opetusta niin, että niiden avulla voitaisiin paremmin vastata teollisuuden, ympäristön ja kiertotalouden asettamiin tutkimuskysymyksiin. Väisänen on 2010-luvulla ollut päätutkijana useissa merkittävissä kiertotalouteen liittyvissä tutkimushankkeissa. INKI Innovatiivinen kiertotalous - raaka-aineet omasta maakunnasta -hankkeessa vuosina 2016–2017 kehitettiin menetelmiä (selektiivisiä uuttomenetelmiä), joiden avulla jätevedestä ja lietteestä on mahdollisesta eristää esimerkiksi arvometalleja (PGM, REE, kulta, telluuri, indium, skandium, rubidium) ja epämetalleihin lukeutuvaa fosforia. EU on määritellyt edellä mainittuja alkuaineita kriittisiksi, koska niillä on suuri taloudellinen merkitys ja niiden saamiseen liittyy merkittäviä riskejä. Siksi esimerkiksi Jyväskylässä tutkitaan niiden talteenottamista.
Toinen merkittävä hanke oli vuosina 2017–2018 Sähkö- ja elektroniikkaromusta raaka-aineet -projekti, jossa jatkokehitettiin elektroniikkaromun talteenoton menetelmiä. Elektroniikkaromussa olevien metallien talteenottoa oli tutkittu jo aiemmin laboratoriomittakaavassa. Uudessa tutkimushankkeessa laboratoriossa kehitettyjä liuotus- ja talteenottomenetelmiä oli tarkoitus kehittää edelleen, jotta niitä voitaisiin käyttää teollisessa prosessissa. Hankkeessa luotiin pilottiprosessi ja sen kehittämiseen osallistui myös prosessi-teknisen suunnitteluun ja laitteiden valmistuksen ammattilaisia.
Väisänen on osallistunut myös tutkimukseen, jossa kehitettiin 3D-tulostusta hyödyntämällä uusia niin kutsuttuja kerääjämateriaaleja eli metallisieppareita (engl. scavenger), joiden avulla arvokkaita alkuaineita saadaan talteen jätevirroista. Hanke käynnistyi helmikuussa 2017, kun kemian laitokselle hankittiin uusi 3D-tulostin. Väisäsen lisäksi siihen osallistuivat professorit Matti Haukka ja Kari Rissanen. Hankkeesta on syntynyt useita tutkimusjulkaisuja.
Tutkimustyö > Monitieteinen tutkimusyhteistyö

Professori Väisänen on ollut mukana myös poikkitieteellisissä tutkimuksissa. Vuonna 2017 Väisäsen analytiikkamenetelmien asiantuntemusta tarvittiin hankkeessa, jossa käyttäen tutkimuslajina siikaa (Coregonus lavaretus) tarkasteltiin sitä, miten kalanpoikasten vanhemmat vaikuttavat poikasten mangaanisulfaatin sietokykyyn. Yhteistyötä tutkimuksessa tekivät ekotoksikologian asiantuntijana tunnettu professori Jussi Kukkonen ja ryhmä biologeja (mm. kalabiologian professori Juha Karjalainen).
Perinteisempi ekotoksikologian alaan eli ympäristömyrkkyihin liittyvä tutkimus oli projekti, jossa kemistit ja biologit tarkastelivat, miten käy, jos hopeananopartikkeleista irtoavat atomit ionisoituvat (muodostuu myrkyllinen hopeaioni (Ag+)) liuetessaan ja sen jälkeen sijoittuvat sedimenttikerroksiin vesistöjen pohjassa. Tutkijat selvittivät asiaa käyttäen luonnonsedimenttiä ja vertailukohtana keinotekoista sedimenttiä.
Luottamustoimet

Opetus- ja tutkimustyön ohella Väisänen on ollut työ- ja elinkeinoministeriön alaisen Huoltovarmuuskeskuksen seurantaryhmän jäsen.
Aiheesta muualla

Ari Väisäsen kotisivu (Arkistoitu – Internet Archive). Jyväskylän yliopisto. (englanniksi)
Professori Väisäsen tieteellisiä julkaisuja[vanhentunut linkki] Jyväskylän yliopisto. (englanniksi)
Metal Analysis and Recovery research group (Arkistoitu – Internet Archive) (Väisäsen tutkimusryhmä), Jyväskylän yliopisto. (englanniksi)
Kemian laitoksen kiertotalouden tutkimustoiminta (Arkistoitu – Internet Archive). Jyväskylän yliopisto.